જ્યારે સામાપક્ષે રીનાબેન અલ્પેશભાઈ પટેલે નોંધાવેલી ફરિયાદમાં જણાવ્યા મુજબ દશેરાના દિવસે તેમના ફળિયાના યુવકો અને મોટી ખડકીના ક્ષત્રિય જ્ઞાતિના યુવકો સાથે ઝઘડો થયો હતો. પરંતુ બંને પક્ષો વચ્ચે સમાધાન થયું હતું. ગઈકાલે મોડીસાંજે તેઓ ભેંસો દોહીને ગામની ડેરીએ દૂધ ભરવા ગયા હતા. ત્યારે ક્ષત્રિય સમાજના અરવિંદભાઈ મણીભાઈ સોલંકી સહિત ૧૦ જેટલાં શખ્સોને દશેરાના દિવસે થયેલા ઝઘડાની અદાવત રાખી રીનાબેન અને તેમના ભાભી શોભનાબેનને ‘તમે ડેરીમાં દૂધ રેડવા કેમ આવો છો’ તેમ કહી ઝગડો કરી વિનોદભાઇને લાકડી મારી હતી. તેમજ રીંકેશભાઈને પણ ધારીયું મારી ઈજાઓ કરી હતી. જ્યારે રીનાબેનને લાકડી મારી ઈજાઓ કરી ભારે પથ્થરમારો કર્યો હતો.